Φράνκι Κινγκ

Ο Φράνκι Κινγκ (Μπάξλεϊ της Τζόρτζια, 6 Ιουνίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,85 μέτρα και αγωνιζόταν στη θέση του πόιντ γκαρντ.

Σταδιοδρομία
Ο Κινγκ ξεκίνησε να αγωνίζεται στο λύκειο Άπλινγκ Κάουντι του Μπάξλεϊ, τη γενέτειρα του στην Τζόρτζια. Φοίτησε στο πανεπιστήμιο του Μπρούνσγουικ από το 1991 ως το 1993 και συνέχισε για δύο ακόμη χρόνια στο πανεπιστήμιο της δυτικής Καρολίνας, όπου σε 56 αγώνες είχε μέσους όρους 26,7 πόντων, 7,4 ριμπάουντ, και 2,7 ασίστ.Frankie King Stats | College Basketball at Sports-Reference.com

Επιλέχθηκε στην 37η θέση του ντραφτ του 1995 από τους Λος Άντζελες Λέικερς και μετά από επτά παιχνίδια στο USBL με τους Μέμφις Φάιρ, συμμετείχε στους Λέικερς για το υπόλοιπο της σεζόν 1995-96, όπου έπαιξε σε έξι αγώνες με μέσο όρο 1,2 πόντων.1995-96 Season - All Things Lakers - Los Angeles Times Την επόμενη χρονιά, φόρεσε τη φανέλα της ισπανικής Γρανάδα, πριν υπογράψει και πάλι στο ΝΒΑ, αυτή τη φορά με της ομάδα των Φιλαδέλφεια 76ερς, όπου σε επτά ματς είχε 2,9 πόντους και 2,0 ριμπάουντ.Frankie King - PG for the Philadelphia 76ers | FOX Sports

Τη σεζόν 1997-98, αγωνίστηκε στο ελληνικό πρωτάθλημα με την ομάδα του Πανιωνίου, καταλαμβάνοντας την πέμπτη θέση.ΝΕΑ ΣΜΥΡΝΗ Με ηγέτη τον Φράνκι Κινγκ Την επόμενη χρονιά, συμφώνησε με τον ΠΑΟΚ, με τον οποίο κατέκτησε το κύπελλο Ελλάδος, κερδίζοντας στον τελικό την ΑΕΚ με 71-54, όπου ήταν πρώτος σκόρερ της ομάδας του με 21 πόντους.ΠΑΟΚ - ΑΕΚ 71-54 - SPORTS - SPORT 24

Το 1999-00, κατέκτησε το πρωτάθλημα Γερμανίας με την Άλμπα Βερολίνου, χάνοντας το νταμπλ στον τελικό του κυπέλλου από τους Σκάιλαϊνερς Φρανκφούρτης. Την επόμενη σεζόν, φόρεσε τη φανέλα της γαλλικής Ρασίνγκ Παρί, καταλαμβάνοντας την όγδοη θέση στο πρωτάθλημα Γαλλίας.

Το 2001-02, επέστρεψε στην Ελλάδα με την ομάδα του Άρη Θεσσαλονίκης, τερματίζοντας έκτος σκόρερ, πέμπτος στις ασίστ και δεύτερος στα κλεψίματα στο ελληνικό πρωτάθλημα.«Βασιλιάς» στον Άρη - Ομάδα - Επικαιρότητα - Τα Νέα Οnline Μετά από μία ακόμη χρονιά στη Γαλλία με την Γκραβελίν, γύρισε στην πατρίδα του παίζοντας με τους Γκάρι Στίλχεντς για το CBA.Former Catamount Hoops Star Frankie King Signs With Gary Steelheads

Μετά από ένα σύντομο πέρασμα από την Τουρκία και τη Βενεζουέλα, αγωνίστηκε στην ΑΕΛ Λεμεσού από το 2004 ως το 2006, κατακτώντας δύο φορές το πρωτάθλημα Κύπρου.Frankie King | EuroCup (2006) | FIBA Europe Ολοκλήρωσε την καριέρα του στην ομάδα του ΑΠΟΕΛ, με τη φανέλα του οποίου αγωνίστηκε τη σεζόν 2006-07.Apoel BC Apoel BC Players

Τίτλοι

 Συλλογικοί 
 Κύπελλο Ελλάδας: 1999
 2x Πρωταθλήματα Κύπρου: 2005, 2006

 Παραπομπές 

 Πηγές 
 Frankie King Stats - ESPN
 Frankie King NBA Stats | Basketball-Reference.com
 Frankie King Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Γρανάδας
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές Γκραβλίν
Κατηγορία:Ξένοι καλαθοσφαιριστές στην Ελλάδα